joelniklaus/EU_Wikipedias huggingface dataset:
Vientuļā vietā

"Vientuļā vietā" () ir 1950. gada ASV film noir filma, kuras režisors ir Nikolass Rejs. Filmā galvenās lomas attēlo Hamfrijs Bogarts un Glorija Greiema. Filma ir balstīta uz Dorotijas Hjūzas 1947. gada romāna ar tādu pašu nosaukumu.

Filma stāsta par potenciāli vardarbīgu scenāristu, kurš tiek turēts aizdomās par slepkavību, līdz viņa jaunā kaimiņiene viņu attaisno.

"Vientuļā vietā" pirmizrāde notika 1950. gada augustā. Lai gan šī filma nav tik pazīstama kā citi Bogarta darbi, daudzi uzskata, ka šis ir viens no viņa izcilākajiem sniegumiem. Filmas reputācija laika gaitā ir augusi un tagad tā tiek uzskatīta par vienu no visu laiku labākajiem film noir. Žurnāli Time un Slant Magazine to iekļāva savā 100 visu laiku labāko filmu sarakstā. Slant Magazine to nosauca arī par visu laiku labāko film noir. BBC filmu "Vientuļā vietā" ierindoja kā 89. visu laiku labāko ASV filmu. 2007. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1950. gada filmas
ASV filmas
Columbia Pictures filmas
Nikolasa Reja filmas
Film noir
Ainažu osta

Ainažu osta ir osta, kas atradās Ainažu ziemeļu daļā. Osta pastāvēja kopš Ainažu jūrskolas atvēršanas. Ostas attīstīšanos veicināja dzelzceļa līnijas Ainaži—Valmiera—Smiltene uzbūvēšana. Jau Pirmā pasaules kara laikā osta sāka lēnām panīkt, jo no mola tika nojauktas sliedes un tika nogremdēti ostā stāvošie kuģi. Pēc pirmā pasaules kara un Latvijas neatkarības kara osta tika atjaunota un sakopta. Otrā pasaules kara laikā osta tika pilnībā nopostīta. Pēc Otrā pasaules kara osta tika atkal atjaunota, bet nesasniedza iepriekšējo potenciālu, jo tika uzbūvēta Pērnavas osta un tika slēgta dzelzceļa līnija Ainaži—Valmiera—Smiltene. Pēc līnijas posma Ainaži—Pāle slēgšanas arī osta beidza pastāvēt. Vienīgais, kas palicis no Ainažu ostas, ir dziļa bedre seklajā Ainažu pludmalē un pāris pāļi, kā arī Ziemeļu mola atliekas.

Ainaži
Latvijas ostas
Kosrae

Kosrae ir sala Okeānijā un viens no Mikronēzijas Federatīvo Valstu štatiem. Atrodas valsts austrumu daļā starp Ponpei un Māršala Salām. Štata galvaspilsēta ir Tofola. Attālums no Tofolas līdz federālajai galvaspilsētai Palikirai ir 565 kilometri.

Vēsture 
Sala ir apdzīvota kopš mūsu ēras 2. tūkstošgades sākuma. Kopš 1250. gada un līdz 19. gadsimta kolonizācijai salas galvaspilsēta bija Leluha. Leluha bija viduslaiku pilsēta, kuras valdnieki pakāpeniski paplašināja savu teritoriju un kādā brīdī ieņēma visu Kosrae salu. Mūsdienu Leluhas pašvaldībā saglabājušies Leluhas pilskalns, cietokšņa mūri un piramīdas.

Administratīvais iedalījums 
1980. gada tautas skaitīšanas laikā Kosrae bija sadalīta 5 pašvaldībās. Vēlāk Valunga, vismazāk apdzīvotā pašvaldība, tika likvidēta un kļuva par Tafunsakas daļu.

Atsauces 

Mikronēzija (valsts)
Mailss Tellers

Mailss Aleksandrs Tellers (, dzimis ) ir amerikāņu aktieris. Tellers ir vislabāk atpazīstams, attēlojot džeza bundzinieku Endrū Nīmanu Damjēna Šazela filmā "Atsitiens" (2014) un pilotu Bredliju "Rusteru" Bredšovu filmā "Top Gun: Maveriks" (2022).

Savu kinodebiju piedzīvojis 2010. gadā un drīz piesaistīja uzmanību ar galveno lomu romantiskajā drāmā The Spectacular Now (2013) un Divergent filmu triloģijā (2014–2016). Viņa loma 2014. gada Amerikas Kinoakadēmijas balvu ieguvušajā drāmā "Atsitiens" bija viņa izrāviens, par ko izpelnījies plašu atzinību. Vēlāk attēlojis galvenās lomas vairākās romantiskajās komēdijās, supervaroņu filmā "Fantastiskais četrinieks" (2015) un 2016. gada biogrāfiskajās filmās "Kara suņi" un Bleed for This.

2022. gadā piedalījies kritiķu atzinīgi novērtētajā un finansiāli veiksmīgajā filmā "Top Gun: Maveriks". Piedalījies arī filmas režisora Džozefa Kosinska citās filmās, kā "Tikai drosmīgie" (2017) un Spiderhead (2022).

Ārējās saites 

1987. gadā dzimušie
Amerikāņu kinoaktieri
Pensilvānijā dzimušie
Šarlote Geinsbūra

Šarlote Lūsija Geinsbūra (, dzimusi ) ir britu-franču aktrise un dziedātāja. Viņa ir angļu aktrises Džeinas Birkinas un franču dziedātāja Serža Geinsbūra meita.

Savu muzikālo debiju piedzīvojusi 12 gadu vecumā, kopā ar savu tēvu dziesmā Lemon Incest. 15 gadu vecumā kopā ar tēvu izlaidusi pirmo kopīgo albumu. Vēlāk izlaidusi vēl četrus albumus.

Piedalījusies arī vairākās filmās, saņēmusi vairākas balvas, tostarp Cēzara balvu un Kannu kinofestivāla balvu kā labākā aktrise. Piedalījusies vairākās Larsa fon Trīra filmās kā "Antikrists" (2009), "Melanholija" (2011) un "Nimfomāne" (Nymphomaniac, 2013). Attēlojusi arī lomas filmās "21 grams" (2003), "Manis tur nav" (2007), "Neatkarības diena: Atdzimšana" (Independence Day: Resurgence, 2016), "Sniegavīrs" (2017) un Lux Æterna (2019).

Ārējās saites 

1971. gadā dzimušie
Angļu kinoaktieri
Angļu dziedātāji
Franču kinoaktieri
Franču dziedātāji
Cēzara balvas ieguvēji
Londonā dzimušie
Jurijs Seļenskis

Jurijs Seļenskis (, dzimis , miris ) bija krievu rakstnieks un žurnālists, viens no slavenākajiem Astrahaņas apgabala literātiem. Viņa īstais uzvārds bija Gaļišņikovs, Seļenskis ir pseidonīms.

Dzīvesgājums 
Dzimis 1922. gada 16. jūnijā Astrahaņā Vasilija Gaļišņikova un Aleksandras Budarinas ģimenē. Viņa vecāki bija zemnieki un pārcēlās uz Astrahaņu no Voroņežas guberņas. 

18 gadu vecumā Jurijs Gaļišņikovs tika iesaukts Sarkanajā armijā un piedalījās Otrajā pasaules karā. Pēc demobilizācijas 1946. gadā kļuva par žurnālistu, strādāja vietējā radio un laikrakstā "Volga". Tur viņš izdomāja pseidonīmu "Seļenskis", kas atvasināts no viņa dzimtās Astrahaņas apkaimes nosaukuma.

Bibliogrāfija 
Ja ugunskurs nodzisīs. Astrahaņa: Volga, 1963 (krievu).
Viena satraucoša nakts. Volgograda: Volgas lejteces grāmatu izdevniecība, 1966 (krievu).
Dzīvo cilvēki pie jūras. Maskava: Padomju Krievija, 1979 (krievu).
Neaudz pie ceļa. Maskava: Laikabiedrs, 1987 (krievu).

Atsauces 

Krievijas rakstnieki
Krievijas žurnālisti
Terijs Džonss

Terijs Greiems Perijs Džonss (, dzimis , miris ) bija velsiešu aktieris, komiķis, režisors, vēsturnieks, dzejnieks un rakstnieks. Bijušais britu humora trupas Monty Python dalībnieks.

Pēc Oksfordas Universitātes pabeigšanas Džonss kopā ar scenāristu Maiklu Peilinu sarakstīja un attēloja galvenās lomas augsti vērtētos britu komēdijseriālos, kā Do Not Adjust Your Set (1967—1969) un The Frost Report (1966—1967). 1969. gadā viņi kopā ar Kembridžas Universitātes absolventiem Greiemu Čepmenu, Džonu Klīzu un Ēriku Aidlu, kā arī amerikāņu animatoru Teriju Giljamu izveidoja humora šovu Monty Python's Flying Circus. Džonss lielā mērā bija atbildīgs par programmas novatorisko, sirreālo struktūru. Kā režisors debitējis ar filmu "Montijs Paitons un Svētais Grāls" (1975), ko viņš režisēja kopā ar Giljamu, kā arī režisēja nākamās trupas filmas — "Braiena dzīve" (1979) un The Meaning of Life (1983).

Vēlāk sarakstījis scenāriju Džima Hensona filmai "Labirints" (Labyrinth, 1986), lai gan maz no viņa darba tika paturēts. Džounss bija cienījams viduslaiku vēsturnieks, sarakstījis vairākas grāmatas un demonstrējis televīzijas dokumentālās filmas par šo periodu, kā arī ražīgs bērnu grāmatu autors. 2016. gadā Džonss saņēma BAFTA Cymru mūža ieguldījuma balvu par izcilu ieguldījumu televīzijā un kino.

Ārējās saites 

1942. gadā dzimušie
2020. gadā mirušie
Velsiešu kinoaktieri
Britu kinorežisori
Britu kinoaktieri
Britu komiķi
Britu rakstnieki
Britu dzejnieki
Monty Python
Londonā mirušie
Alens Sajanoks

Alens Sajanoks ir latviešu kino aktieris, dzimis 1990. gadā, Jelgavā.

Atsauces
Maikls Peilins

Sers Maikls Edvards Peilins (, dzimis ) ir angļu aktieris, komiķis un rakstnieks. Bijušais britu humora trupas Monty Python dalībnieks. Kopš 1980. gada veidojis arī vairākus ceļojumu dokumentālos seriālus.

Lielāko daļu Monty Python komēdiskā satura sarakstīja tieši Peilins un Terijs Džonss. Pirms Monty Python izveides viņš kopā ar Peilinu sarakstīja vairākus britu komēdijseriālus. No 1969. līdz 1974. gadam darbojies BBC seriālā Monty Python's Flying Circus. Piedalījies arī trupas filmās "Montijs Paitons un Svētais Grāls" (1975), "Braiena dzīve" (1979) un Monty Python's The Meaning of Life (1983). 1985. gadā attēlojis lomu Terija Giljama filmā "Brazīlija" (1985).

Piedalījies arī filmās A Fish Called Wanda (1988), Fierce Creatures (1997) un "Staļina nāve" (2017). Par lomu filmā A Fish Called Wanda saņēmis BAFTA kino balvu kategorijā "Labākais aktieris otrā plāna lomā". Veidojis arī ceļojumu dokumentālās filmas BBC. To ietvaros apmeklējis Ziemeļpolu un Dienvidpolu, Sahāru, Himalajus, Austrumeiropu un Brazīliju. 2018. gadā viņš apmeklēja Ziemeļkoreju, savu vizīti izolētajā valstī dokumentējot Channel 5 pārraidītā seriālā.

No 2009. līdz 2012. gadam bijis britu Karaliskās ģeogrāfu biedrības prezidents. 2013. gadā Peilins saņēma BAFTA Fellowship balvu. 2000. gadā kļuvis par Britu Impērijas ordeņa komandieri, bet 2019. gadā ticis iekļauts bruņinieku kārtā par ieguldījumu ceļojumu, kultūras un ģeogrāfijas jomā.

Atsauces

Ārējās saites 

1943. gadā dzimušie
Angļu kinoaktieri
Britu komiķi
Angļu rakstnieki
Monty Python
Dienvidjorkšīrā dzimušie
Aida Lupino

Aida Lupino (, dzimusi , mirusi ) bija Anglijā dzimusi amerikāņu aktrise, dziedātāja, režisore un producente. Savā 48 gadus ilgajā karjerā, Lupino piedalījās 59 filmās, kā arī režisēja astoņas, galvenokārt strādājot ASV, kad viņa 1948. gadā kļuva par valsts pilsoni.

Viņu uzskata par ievērojamāko sieviešu filmu režisori, kas strādāja 1950. gados Holivudas studiju sistēmas laikā. Lupino režisētā filma "Stopotājs" (1953, The Hitch-Hiker), ir vienīgā Holivudas film noir filma, kuras režisore ir sieviete. Režisējusi arī tādās pazīstamas filmas kā Not Wanted (1949), Never Fear (1950), "Vardarbība" (Outrage, 1950), "Bigāmists" (The Bigamist, 1953) un "Nepatikšanas ar enģeļiem" (The Trouble with Angels, 1966).

Kā aktrise, viņa ir vislabāk pazīstama ar savām lomām film noir filmās. Piedalījusies tādās filmās kā The Adventures of Sherlock Holmes (1939), "Viņi brauca naktī" (They Drive by Night, 1950), "Augstā sjerra" (High Sierra, 1941), The Sea Wolf (1941), Ladies in Retirement (1941), "Dienas vidus" (Moontide, 1942), The Hard Way (1943), Deep Valley (1947), "Krodziņš" (Road House, 1948), "Kamēr pilsēta guļ" (While the City Sleeps, 1956) un Junior Bonner (1972).

Viņa arī režisēja vairāk nekā 100 televīzijas šovu epizodes dažādos žanros, tostarp vesternus, pasakas, situāciju komēdijas, slepkavību noslēpumu un gangsteru stāstus. Viņa ir vienīgā sieviete, kas ir režisējusi orģinālā seriāla "Krēslas zona" epizodi.

Atsauces

Ārējās saites 

1918. gadā dzimušie
1995. gadā mirušie
Amerikāņu kinoaktrises
Amerikāņu kinorežisores
ASV kinoproducenti
Angļu kinoaktieri
Angļu kinorežisori
Angļu kinoproducenti
Amerikāņu dziedātāji
Angļu dziedātāji
Londonā dzimušie
Die Lit

Die Lit ir amerikāņu repera Playboi Carti debijas studijas albums, ko 2018. gada 11. maijā izdeva AWGE un Interscope Records. Albumā kā viesmākslinieki piedalās Skepta, Travis Scott, Lil Uzi Vert, Pi'erre Bourne, Nicki Minaj, Bryson Tiller, Chief Keef, Gunna, Red Coldhearted, Young Thug un Young Nudy. Albuma producēšanu galvenokārt veica Pi'erre Bourne, cita starpā palīdzot Don Cannon un IndigoChildRick.

Die Lit kopumā saņēma pozitīvas kritiķu atsauksmes, un ASV debitēja Billboard 200 trešajā vietā.

Fons un izlaišana 
2017. gada decembrī videoklipā bija redzams Playboi Carti aiz miksēšanas pults, kurš, domājams, klausījās jaunu materiālu ar parakstu "Albuma režīms". 2018. gada martā Pi'erre Bourne Twitter paziņoja, ka projekts ir pabeigts, bet Carti 2018. gada 10. maijā ar Twitter starpniecību paziņoja par albuma izdošanas datumu. Tajā pašā dienā A$AP Rocky atklāja albuma mākslas darbus. Pēc izlaišanas albums tika īslaicīgi izdots tikai caur Tidal, bet pēc tam ievietots arī citos straumēšanas pakalpojumos.

Kritiskā uztveršana 
Die Lit saņēma kopumā pozitīvas atsauksmes. Metacritic, kas profesionālu publikāciju atsauksmēm piešķir normalizētu vērtējumu no 100, albums saņēma vidējo vērtējumu 71, pamatojoties uz septiņām atsauksmēm.

Evans Ritlevskis no Pitchfork paziņoja, ka Die Lit ir "albums, kas gandrīz pilnībā darbojas pēc sava vājprātīgā skripta. Tas ir perversi infekciozs, augsts cukura līmenis, reps, kas fundamentāli pārkalibrē smadzeņu atalgojuma centrus", slavējot produkciju un vienkāršību. Korigans B no Tiny Mix Tapes teica: "Tāpat kā tā priekšgājējs, tas ir ballīšu ierakstu albums; tās ir dziesmas, kuras tiks atskaņotas bezgalīgi, līdz āķi, pārtraukumi un, protams, bass tiks iededzinātas smadzenēs. no katra apmeklētāja”. Maksvels Kavaseno no HotNewHipHop secināja, ka Die Lit "šķiet vistuvāk pilnībā realizētam albumam, jo ​​Carti jebkad būs tuvu tam, lai sasniegtu" un ka tas "vismaz ir jāciena par to, ka tas ir izdarījis tik daudz, vienlaikus darot to ļoti ļoti maz." Tiešsaistes izdevums Sputnikmusic norādīja: "Liels gandarījums par šo ierakstu ir iestudējumā, kurā tiek izmantots mūžsenais hiphopa triks, izmantojot daļēju melodisku ideju, knapi dziesmu, un no tās izveidot biezu skaņu. aust."

A. Harmonija no Exclaim! kritizēja albumu par daudzveidības trūkumu, sakot: "Tas ir pietiekami jautri, bet, ja neskaita dažus turētājus, tā mūža ilgums ir līdzīgs maijvabolei. Izbaudiet to vasarā un aizmirstiet lielāko daļu no tā līdz septembrim." Railijs Volless no HipHopDX norādīja: "Ar daudz cienījamu darbu — maz ticams, ka tas uzvarēs nevienu pretinieku." Nīls Z. Yeungs no AllMusic teica: "Tāpat kā Rae Sremmurd un Migos, šīs bigbass trap himnas ir daudz parādā to klubiem draudzīgajai noskaņai, taču tās piedāvā maz būtības vai paliekošas ietekmes ziņā."

Dziesmu saraksts

Sertifikācijas 

2018. gada albumi
Playboi Carti albumi
Debijas albumi
Pi'erre Bourne producētie albumi
Don Cannon producētie albumi
Maaly Raw producētie albumi
Playboi Carti (miksteips)

Playboi Carti (parasti dēvēts par Self-titled) ir amerikāņu repera Playboi Carti debijas miksteips. To 2017. gada 14. aprīlī izdeva AWGE un Interscope Records. Miksteipā ir iekļauti Pi'erre Bourne, Southside un citu autoru iestudējumi, kā arī amerikāņu reperi Lil Uzi Vert, A$AP Rocky un nīderlandiešu dziedātāja Levena Kali viesizrādes. Miksteipa fiziskā versija tika izlaista 2017. gada 6. oktobrī, bet vinila izdevums tika izdots 2017. gada 17. novembrī. Miksteipu atbalstīja trīs singli – "Lookin", "wokeuplikethis*" un "Magnolia", kas ir trešais ASV Billboard Hot 100 topa 29. vietā. Tobrīd tas bija Playboi Carti visaugstāk iegūtais singls.

Izlaišana 
Pirms miksteipa izdošanas tika izdoti divi singli. To skaitā bija "Lookin", kurā piedalijās Lil Uzi Vert, kas tika izdots 2017. gada 17. martā, un "wokeuplikethis*", kurā bija arī Lil Uzi Vert, kas tika izdots 2017. gada 7. aprīlī, nedēļu pirms miksteipa izdošanas. Singls "Magnolia" vēlāk tika izdots 2017. gada 13. jūnijā. Playboi Carti debitēja 12. vietā ASV Billboard 200 ar 28 000 albumiem līdzvērtīgu vienību, no kurām 21 000 bija straumēšanas vienības un 7 000 bija tikai albumu pārdošanas apjomi. 2017. gada septembrī mixtape ir pārvietots vairāk nekā 367 000 vienību. RIAA 2018. gada 10. janvārī mixtape saņēma zelta sertifikātu, pārdodot vairāk nekā 500 000 vienību. 2017. gada 10. jūlijā dziesmai "Magnolia" tika izdots mūzikas videoklips. To veidoja Hidji Films režisors, un tajā piedalās dziesmas producenta Pi'erre Bourne epizode, kā arī sērijā Southside, A$AP Rocky, Slim Jxmmi, A Boogie Wit da Hoodie, Don Q, NAV, Casanova, Smooky Margielaa, Squidnice un Cash, viens no XO dalībniekiem. 

2020. gada jūlijā tas ir uzkrājis vairāk nekā 120 miljonus skatījumu. 

2017. gada 9. augustā tika izlaists mūzikas videoklips dziesmai “wokeuplikethis*”. Mūzikas videoklipā piedalās Lil Uzi Vert, un 2020. gada jūlijā tas ir uzkrājis vairāk nekā 42 miljonus skatījumu. Mūzikas videoklips dziesmai “New Choppa” tika izlaists 2017. gada 31. augustā. 

Tajā piedalās A$AP Rocky, un 2020. gada jūlijā tas ir uzkrājis vairāk nekā 22 miljonus skatījumu

Dziesmu saraksts

Sertifikācijas 

2017. gada albumi
Playboi Carti albumi
Mūzikas albumi
Pi'erre Bourne producētie albumi
Šizosteji

Šizosteji (Schizosteus) (no schizo - šķelt un osteon - kauls, sakarā ar vēdera plātnes šķēlumu) ir bezžokļaiņu izmirušās Psammosteīdu apakškārtas ģints. Ģinti pirmo reizi 1940. gadā aprakstīja krievu paleontologs Dmitrijs Obručevs. Ģints tipveida suga ir Schizosteus asatkini. Ģints bija izplatīta vidusdevonā pērnavas un narvas svītās Igaunijā, Ļeņingradas un Pleskavas apgabalos, kā arī Ļeņingradas apgabala arukilas svītā.

Apraksts 
Muguras plātne reizēm ir ar malu tesērām. Vēdera plātne ovāla vai gandrīz apaļa, bez tesērām. Šķēlums sniedzas līdz augšanas centram. Rostrālā plātne ir salīdzinoši šaura un tai var būt malu tesēras. Postorbitālā plātne aizmugurējā daļā ir šaura. Branhiālā plātne ir eiribazāla un salīdzinoši šaura vai arī plata. Ādas zobi ir blīvi izvietoti, ar īsiem, vienkāršiem zobiņiem.

Salīdzinājums 
Ģinti raksturo vidēja vai neliela izmēra psammosteīdas. Uz to muguras un vēdera plātnēm nav tesēru, izņemot vāji attīstītas malu tesēras, kuras var būt sastopamas muguras plātņu aizmugurējā daļā. Uz muguras un vēdera plātnēm tesēru nav arī piknostejiem, ganostejiem un tartuostejiem. Vēdera plātne šizostejiem ir gandrīz tik pat izliekta kā tartuostejiem, bet piknostejiem tā ir augstāka. Aizmugurējais izgriezums šizostejiem ir dziļš un stiepjas līdz augšanas centram, bet piknostejiem tas ir garāks, savukārt tartuostejiem otrādi, tas ir īsāks un bieži vien neaiziet līdz augšanas centram. Branhiālās plātnes caurmērā ir eiribazālas un salīdzinoši šauras, un maz atšķiras no tartuosteju un senāko piknosteju pārstāvju plātnēm. Šizosteju rostrālā plātne ir salīdzinoši šaurāka, nekā psammolepjiem. Tā kā rostrālās plātnes platums acīmredzot nosaka mutes platumu, tad šizosteju mute varētu būt šaurāka, nekā psammolepjiem. Savukārt acis, spriežot pēc retiem orbitālo plātņu atradumiem, šizostejiem, psammolepjiem un piknostejiem pēc izmēriem bija apmēram līdzīgas.

Pēc ornamentējuma spriežot šizosteji bija tuvāki tartuostejiem un psammolepjiem. No piknosteju, ganosteju un psammosteju sarežģītā ornamentējuma šizosteju ornamentējums atšķiras diezgan krasi. Sugai Schizosteus heterolepis ir konstatēta primitīva pazīme - sīki, radiāli izvietoti izciļņi uz ādas zobiem, kas zobu malās, saplūstot, veido ribiņas.

Sistemātika 
 Schizosteus Obruchev, 1940
 Schizosteus asatkini Obruchev, 1940
 Schizosteus heterolepis Preobrazhensky, 1911
 Schizosteus splendens (Eichwald, 1844)
 Schizosteus torienis Mark-Kurik 1965
 Schizosteus striatus (Gross, 1933)

Atsauces 

Bezžokļaiņi
Devons
Boriss Ingsters

Boriss Ingsters (, dzimis , miris ) ir Latvijā dzimis amerikāņu kinorežisors, scenārists un kinoproducents.

Ingsters ir pazīstams ar savām filmām film noir žanrā. 30. gados rakstījis scenārijus filmām, bet viņa 1940. gada pirmā režisētā filma "Svešinieks trešajā stāvā" (Stranger on the Third Floor) tiek uzskatīta par film noir žanra pirmo filmu.

Biogrāfija

Karjeras sākums un ģimene 
Ingsters ir dzimis  Rīgā, Krievijas Impērijā (tagad Latvijā). Viņa īstais vārds bija Boriss Mihailovičs Azarhs (). Viņa vecākais brālis Aleksejs Granovskis kļuva par krievu teātra un kino režisoru. Viņa otrs brālis Leonīds Francijā strādāja par filmu montāžas režisoru. Bija arī viena māsa Fanija.

Karjera 
Savas karjeras sākumā Krievijā, Ingsters 1922. gadā Maskavā iepazinās ar Sergejs Eizenšteinu, kad Ingsters bija aktiermeistarības students, bet Eizenšteins bija teātra režisors. 20. gados Ingsters emigrēja uz Franciju, kur 1930. gadā bija Sergeja Eizenšteina asistents filmai Romance sentimentale.

Viņš pārcēlās uz ASV, kur sāka strādāt kino un televīzijā; viņš bija scenārists dažādām filmām, tostarp filmai The Story of Alexander Graham Bell (1939). 1940. gadā režisējis savu pirmo filmu "Svešinieks trešajā stāvā" (Stranger on the Third Floor), ar Pēteru Lorri galvenajā lomā. Šī filma visbiežāk tiek minēta kā pirmā "īstā" film noir. 1943. gadā viņš piedalījās MGM filmas Song of Russia scenārija rakstīšanā, kas izraisīja strīdus, jo tā tika uzskatīta par propadomju propagandu. 1948. gada režisējis komēdiju The Judge Steps Out. 50. gados Ingsters vairāk pievērsās televīzijai. Producējis 25 sērijas vesternam Wagon Train, 18 sērijas drāmai The Roaring 20's, 11 sērijas vesternam Cheyenne un 38 sērijas populārajam spiegu seriālam The Man from U.N.C.L.E..

Atsauces

Ārējās saites 

1903. gadā dzimušie
1978. gadā mirušie
Amerikāņu kinorežisori
ASV scenāristi
ASV kinoproducenti
Latvijas ebreji
Rīgā dzimušie
Oto Premingers

Oto Ludvigs Premingers (, dzimis , miris ) bija Austroungārijā dzimis teātra un kino režisors, kinoproducents un aktieris.

Pēc aiziešanas no teātra, savā piecdesmit gadu ilgajā karjerā režisējis vairāk nekā 35 spēlfilmas. Bieži strādājis film noir žanrā, veidojot tādas pazīstamas mistērijas filmas kā "Laura" (Laura, 1944) un Fallen Angel (1945). 1950. un 1960. gados viņš režisēja populāru romānu un skatuves darbu augsta līmeņa adaptācijas. Vairākas no šīm vēlākajām filmām pārkāpa cenzūras robežas, aizskarot tēmas, kas tolaik Holivudā bija tabu, kā narkotiku atkarība (The Man with the Golden Arm, 1955), izvarošana ("Slepkavības anatomija" (1959)) un homoseksualitāte (Advise & Consent, 1962). Par filmām "Laura" un The Cardinal (1963), Premingers tika nominēts Amerikas Kinoakadēmijas balvai kategorijā "Labākais režisors". Kā producents par filmu "Slepkavības anatomija", ticis nominēts "Labākās filmas" balvai. Berlīnes kinofestivālā saņēmis Bronzas Lauvu par filmu Carmen Jones (1954).

Ārējās saites 

1905. gadā dzimušie
1986. gadā mirušie
Amerikāņu kinorežisori
Amerikāņu kinoaktieri
ASV kinoproducenti
Austriešu kinorežisori
Čerņivcu apgabalā dzimušie
SKINS (albums)

SKINS ir amerikāņu repera un dziedātāja XXXTentacion trešais studijas albums, kas izdots 2018. gada 7. decembrī. Tas ir viens no projektiem, pie kura XXXTentacion strādāja pirms savas nāves, un tika izlaists pēc nāves. Albuma funkcijas ietver Travis Barker no blink-182 un Kanye West. Albuma tēmā XXXTentacion apspriež sirds sāpes un garīgos satricinājumus. Albuma žanri ietekmē lo-fi, nu metal, screamo, emo, pankroku, ambient, trap un akustiskos elementus. 2018. gada 4. decembrī albums tika nopludināts vairākās vietnēs. Albuma vadošais un vienīgais singls "BAD!" sasniedza 16. vietu Billboard Hot 100.

Lai gan albums saņēma pretrunīgas atsauksmes no kritiķiem, kritika bija vērsta uz albuma īso garumu un "nepabeigto" raksturu, tas bija komerciālie panākumi, debitējot pirmajā vietā ASV Billboard 200, padarot to par XXXTentacion otro ASV labāko albumu. Pirmajā nedēļā ASV tas pārdeva 132 000 albumiem līdzvērtīgu vienību, no kurām 52 000 bija tīri albumu pārdošanas apjomi, un kopš tā laika Amerikas Ierakstu industrijas asociācija to ir sertificējusi par zeltu, pārdodot 500 000 vienību ASV.

Dziesmu saraksts 

2018. gada albumi
XXXTentacion albumi
Bad Vibes Forever

Bad Vibes Forever ir amerikāņu repera un dziedātāja XXXTentacion ceturtais un pēdējais studijas albums. Tas ir viņa otrais pēcnāves solo albums, izdots pēc viņa slepkavības, kas notika 2018. gada 18. jūnijā. Albums tika izdots 2019. gada 6. decembrī, un tajā piedalās Lil Wayne, blink-182, Tory Lanez, Stefflon Don, Mavado, Ky-Mani Marley, Rick Ross, Vybz Kartel, Joey Bada$$, Trippie Redd un citi. Dziesma Royalty tika izdota 2019. gada 19. jūlijā kā Bad Vibes Forever galvenais singls.

Dziesma HEARTEATER tika oficiāli izdota 2019. gada 22. oktobrī. Bad Vibes Forever nespēja līdzināties XXXTentacion iepriekšējo albumu topa panākumiem, debitējot Billboard 200 piektajā vietā.

Dziesmu saraksts 

2019. gada albumi
XXXTentacion albumi
SMW Group

AS SMW Group ir Latvijas daudznacionāls automobiļu un kosmosa ražošanas uzņēmums, kura galvenā mītne atrodas Rīgā. Tas ir viens no lielākajiem automobiļu detaļu ražotājiem Latvijā. AS SMW Group biroji atrodas ASV un Latvijā. Līdz 2004. gadam tās meituzņēmums SMW Engineering bija saistīta ar Solikamsk Magnesium Works, pasaulē vecāko magnija kausēšanas un pētniecības centru (primārā magnija un sakausējumu, titāna putas un retzemju metālu atvasinājumu ražotājs). Uzņēmuma inženierzinātņu daļa tika atdalīta 2004. gadā un sāka pārcelt savu darbību uz Eiropu.

Juridiski zīmola īpašniece SMW Group reģistrēta Carnikavas pagastā, grupas vadītājs un patiesais labuma guvējs ir Marks Lisņanskis. Uzņēmums darbojas kopš 2000. gada, 2020. gadu sākumā tas pārcēla savu ražošanu uz Rīgu.

Uzņēmuma struktūra 
Grupas mātes uzņēmumam AS SMW Group ir meitas uzņēmumi:
 SMW Wheels
 SMW Aerospace

Atsauces

Ārējās saites 
Mājas lapa

Latvijas autoražotāji
Latvijas uzņēmumi
Kaspars Briškens

Kaspars Briškens (dzimis  Rīgā, Latvijā) ir latviešu politiķis un ekonomists, un bijušais diplomāts. 14. Saeimas vēlēšanās Kaspars Briškens bija partijas "Progresīvie" premjera amata kandidāts un tika ievēlēts 14. Saeimā.

Biogrāfija 
Absolvējis Rīgas Valsts 1. ģimnāzijas Starptautiskā bakalaurāta mācību programmu. 2005. gadā ieguvis bakalaura grādu ekonomikā un uzņēmumu vadībā Rīgas Ekonomikas augstskolā. 2011. gadā ieguvis zinātnisko maģistra grādu ekonomikā Stokholmas Universitātē.

2005. gadā sācis darba gaitas Ārlietu ministrijā kā vecākais referents. No 2007. līdz 2011. bijis ekonomiskais un politiskais diplomāts, strādājot Latvijas vēstniecībā Zviedrijā. 2011. gadā kļuvis par Ārlietu ministrijas Ārējās tirdzniecības un investīciju nodaļas vadītāja vietnieku, amatu atstājot pēc diviem mēnešiem par labu darbam Satiksmes ministrijā ministra Aivja Roņa padomnieka amatā. Četru gadu laikā no 2011. līdz 2015. gadam Satiksmes ministrijā ieņēmis gan ministra padomnieka, gan valsts sekretāra vietnieka Eiropas Savienības un nozaru jautājumos amatu. Bijis NATO Ziemeļu distribūcijas tīkla transporta un loģistikas sadarbības politiskais koordinators, pārstāvot Satiksmes ministriju. No 2013. Līdz 2014. gadam bijis Latvijas Loģistikas asociācijas izpilddirektors.

No 2012. gada līdz 2020. gadam ieņēmis nacionālās lidsabiedrības airBaltic padomes priekšsēdētāja vietnieka amatu. Trīs termiņu padomes locekļa un vietnieka amatā strādājis pie uzņēmuma restrukturizācijas, attīstības, Airbus A220-300 modeļa lidaparātu pasūtīšanas, privātu investoru piesaistes un kompānijas biznesa plāna Destination 2025 izstrādes.

2014. gadā sācis strādāt RB Rail (Rail Baltica), sākotnēji par padomes locekli, vēlāk ieņemot stratēģijas un attīstības vadītāja amatu. No 2021. gada ir uzņēmuma "Pasažieru vilciens" padomes loceklis.

Kopš 2019. gada K. Briškens ir arī ikgadējais labas pārvaldības lektors Baltijas korporatīvās pārvaldības institūta mācību programmās.

Rail Baltica 
K. Briškens bijis iesaistīts Rail Baltica projektā kopš 2006. gada, kad darbojās diplomātiskajā dienestā Zviedrijā. Bijis arī padomnieks diviem satiksmes ministriem. Uzņēmumā RB Rail stratēģijas un attīstības vadītāja amatā vadīja projekta attīstību, komercializāciju un digitalizāciju. Projektā nodrošinājis Starptautiskās lidostas “Rīga” iekļaušanu Rail Baltica dzelzceļa trasē.

Politiskā darbība 
Bijis partijas "Kustība Par!" dibinātājs 2017. gadā, ievēlēts partijas pirmajā valdē. Pēc izstāšanās no “Kustības Par!”, pievienojies bezpartejisko ekspertu grupai “PRO Platforma”.

2021. gadā kļuvis par partijas "Progresīvie" biedru. 14. Saeimas vēlēšanām partija “Progresīvie” izvirzīja K. Briškenu par savu premjerministra amata kandidātu, un viņš tika ievēlēts 14. Saeimā.

Atsauces

Ārējās saites 
 

1982. gadā dzimušie
Rīgā dzimušie
"Progresīvie" politiķi
14. Saeimas deputāti
Latvijas ekonomisti
Piknosteīdas

Piknosteīdas (; no no pycnos — blīvs un osteon — kauls) ir izmirusi bežžokļaiņu grupa, kas ietilpst psammosteju apakškārtā. Dzimtu 1962. gadā aprakstīja britu paleontologs Lamberts Tarlo. Dzimtu veido četras ģintis. Piknosteīdas pārstāvēja saldūdens un lagūnu formas.

Apraksts 
Īpatņu branhiālo plātņu garums nedaudz pārsniedz platumu vai arī mazāks par to. Platā brīvā daļa noliecas uz leju. Vēdera plātne ar vairāk vai mazāk dziļu aizmugurējo izgriezumu, kuru sedz viena ķīļveida plātne vai saaugušas tesēras. Uz muguras un vēdera plātnēm tesēru nav, bet malu tesēras var būt vai arī nebūt. Muguras plātne ir plakana, bet vēdera plātne ļoti izliekta ar stāvu priekšējo un sānu malu. Ādas zobi variē no no sīkiem un vienkāršiem līdz ļoti lieliem ar dihotomiskiem gariem stariem.

Izplatība 
Piknosteīdu pārstāvji dzīvoja vidusdevonā no pērnavas līdz burtnieku svītām, kā arī augšdevona sākumā (gaujas svītas apakšdaļā) Galvenajā devona laukā, Baltijā (Igaunija, Latvija), kā arī Ļeņingradas un Pleskavas apgabalos.

Sistemātika 
 Pycnosteidae Tarlo, 1962
 Schizosteus Obruchev, 1940
 Schizosteus asatkini Obruchev, 1940
 Schizosteus heterolepis Preobrazhensky, 1911
 Schizosteus splendens (Eichwald, 1844)
 Schizosteus torienis Mark-Kurik 1965
 Schizosteus striatus (Gross, 1933)

 Tartuosteus Obruchev, 1961
 Tartuosteus giganteus (Gross, 1933)
 Tartuosteus maximus Mark-Kurik 1965
 Tartuosteus ornatus (Rohon, 1899)

 Pycnosteus Preobrazhensky, 1911
 Pycnosteus palaeformis Preobrazhensky, 1911
 Pycnosteus pauli Mark, 1956
 Pycnosteus tuberculatus (Rohon, 1901)

 Ganosteus Rohon, 1901
 Ganosteus artus Mark-Kurik 1965
 Ganosteus stellatus Rohon, 1901

Atsauces 

Bezžokļaiņi
Devons
Lielgabalu šaušana 1900. gada vasaras olimpiskajās spēlēs

Lielgabalu šaušana bija viens no sporta veidiem, kas tika aizvadīts 1900. gada vasaras olimpiskajās spēlēs Parīzē. Sacensības notika Vensānas artilērijas poligonā, Vensānā, netālu no Parīzes. Tajās tika aizvadītas 17 disciplīnas, kurās visās startēja tikai vīrieši. Lielgabala šaušanas sacensībās startēja tikai Francijas pārstāvji.

Starptautiskā Olimpiskā komiteja šobrīd neatzīst lielgabalu šaušanu kā oficiālo sporta veidu olimpisko spēļu programmā.

Atsauces 

1900. gada vasaras olimpisko spēļu sporta veidi
Trippie Redd

Maikls Lamārs Vaits II (dzimis 1999. gada 18. jūnijā), profesionāli pazīstams kā Trippie Redd, ir amerikāņu reperis un dziedātājs. Viņš ir viens no ievērojamākajiem SoundCloud repa skatuves dalībniekiem, kas 2010. gadu beigās ieguva galveno atzinību. Viņa debijas miksteips A Love Letter To You (2017) un tā vadošais singls "Love Scars" pamudināja viņu uz popularitāti. Trippie Redd singli "Dark Knight Dummo", "Taking A Walk" un "Topanga" sasniedza Billboard Hot 100. Viņa debijas studijas albums LIFE'S A TRIP (2018) un otrā kursa albums ! (2019), abi iekļuva Billboard 200 labāko pieciniekā, savukārt viņa ceturtais miksteips A Love Letter To You 4 (2019) ierindojās topa pirmajā vietā. Trippie Redd trešais studijas albums Pegasus (2020) un ceturtais studijas albums Trip At Knight (2021) sasniedza Billboard 200 otro vietu.

Jaunība 
Vaitam ir jaunāks brālis ar iesauku "Hippie Redd", un viņam bija vecākais brālis, kurš muzicēja ar nosaukumu "Dirty Redd". Dirty Redd gāja bojā autoavārijā 2014. gadā, un Vaits sarunājās ar Rolling Stone par laiku pēc liktenīgās avārijas. Vaits uzauga Kantonā, lai gan vairākas reizes pārcēlās uz Kolumbusu, Ohaio štatā. Viņa interese par mūziku sākās, kad viņa māte spēlēja Ašanti, Bejonsē, Tupaku un Nasu, kamēr Vaita auga. Vēlāk viņš klausījās tādus māksliniekus kā T-Pain, Kiss, Nirvana, Gucci Mane, Fountains of Wayne, Ataris, Green Day, The Offspring, Cute Is What We Aim For, Simple Plan, Summer Set, Hit the Lights, Merilina. Mensons un Lil Wayne. Vaits sāka repot pēc tam, kad iedvesmojies no Taevion Williams, cita repera, kura skatuves vārds bija Lil Tae. Vaits sāka nopietni uztvert savu mūzikas karjeru un sāka ierakstīt mūziku, 2014. gadā izdodot "Sub-Zero" un "New Ferrari", bet drīz vien šīs dziesmas izdzēšot.

Pēc vidusskolas beigšanas Vaits pārcēlās uz Atlantu, kur iepazinās ar reperi Lil Vop, un galu galā viņam tika piedāvāts līgums ar ierakstu kompāniju.

Diskogrāfija 

 LIFE'S A TRIP (2018)
 ! (2019)
 Pegasus (2020)
 Trip At Knight (2021)

1999. gadā dzimušie
Ohaio dzimušie
Amerikāņu mūziķi
Amerikāņu reperi
"SoundCloud" reperi
Trip At Knight

Trip At Knight ir amerikāņu repera Trippie Redd ceturtais studijas albums, kas izdots 2021. gada 20. augustā, izmantojot 1400 Entertainment un 10k Projects. Albumā ir viesizrādēs no SoFaygo, Drake, Lil Uzi Vert, Playboi Carti, Ski Mask The Slump God, Polo G, Lil Durk, Babyface Ray, Sada Baby, Icewear Vezzo un vēlajiem reperiem Juice WRLD un XXXTentacion. Trippie Redd uzsāka albuma atbalsta turneju tikai dažas dienas pēc tā izdošanas. Tas ir viņa debijas albuma LIFE'S A TRIP (2018) turpinājums.

Singli 
Trippie Redd izdeva albuma galveno singlu "Miss The Rage", kas tapis sadarbībā ar amerikāņu reperi Playboi Carti, 2021. gada 7. maijā. Tam sekoja otrais singls "Holy Smokes", kurā jūlijā piedalījās amerikāņu reperis Lil Uzi Vert. 2021. gada 16. gads. "Captain Crunch" ar Sada Baby, Babyface Ray un Icewear Vezzo, "MP5" ar SoFaygo un "Matt Hardy 999" ar Juice WRLD tika sakārtoti kā singli ar Trip Tt Knight vāku straumēšanas pakalpojumos. ar diviem saņemošiem mūzikas videoklipiem.

Dziesmu saraksts 

Trippie Redd albumi
2021. gada albumi
Psammosteji

Psammosteji (Psammosteus) (no sengr. ψαμμο - smiltis + οστεος - kauls, ādas zobiem klātās plātnes atgādina smilšu graudiņus) ir izmirušu bezžokļaiņu, psammosteīdu ģints. Ģinti pirmo reizi 1844. gadā aprakstīja dabaspētnieks Luijs Agassis. Ģints tipveida suga ir Psammosteus maeandrinus, kas tika aprakstīta tajā pašā gadā.

Apraksts 
Muguras un vēdera plātnes pilnībā klātas ar tesērām, kas ir sīkākas plātņu vidusdaļā un palielinās virzienā uz malām. Vēdera plātne ir bez izgriezuma aizmugurējā daļā. Branhiālās plātnes ir ar šauru pamatdaļu un ļoti izstieptas platumā. Ādas zobi sedz tikai branhiālās plātnes distālo galu. Proksimālo daļu plātnes apakšpusē dzīves laikā klāja iegarenas tesēras, kas fosilā stāvoklī parasti atdalās. Zvīņas ir sīkas. Ādas zobiem ir dažāda, reizēm ļoti sarežģīta forma ar gariem zobiņiem, kas uz branhiālajām plātnēm bieži vien saaug ķīlīšos.

Sistemātika 
 Psammosteus Agassiz, 1844
 Psammosteus asper Obruchev, 1965
 Psammosteus bergi (Obruchev, 1943)
 Psammosteus bystrowi Obruchev, 1965
 Psammosteus cuneatus Obruchev, 1965
 Psammosteus falcatus Gross, 1942
 Psammosteus levis Obruchev, 1965
 Psammosteus livonicus Obruchev, 1965
 Psammosteus maeandrinus Agassiz, 1844
 Psammosteus megalopteryx (Trautschold, 1880) Gross, 1933
 Psammosteus pectinatus Obruchev, 1965
 Psammosteus praecursor Obruchev, 1947
 Psammosteus tchernovi Obruchev, 1965
 Psammosteus tenuis Obruchev, 1965

Izplatība 
Psammosteju ģints pārstāvji dzīvoja vidusdevonā un augšdevonā līdz frānas beigām. Tie bija izplatīti galvenajā devona laukā (arī Latvijā), Timānā, Severnajā Zemļā, Austrumeiropas platformā (urbumos), Skotijā un Elsmīra salā.

Atsauces 

Bezžokļaiņi
Devons
Psammosteīdas

Psammosteīdas (; no  — 'smiltis' un οστεος - 'kauls', ādas zobiem klātās plātnes atgādina smilšu graudiņus)) ir izmirusi bežžokļaiņu grupa, kas ietilpst Psammosteīdu apakškārtā. Dzimtu 1896. gadā aprakstīja skotu paleontologs Remzi Trakvairs. Dzimta tiek pārstāvēta ar divām ģintīm Psammosteus un Karelosteus. Dzimtas pārstāvji dzīvoja gan saldūdeņos, gan jūrās.

Apraksts 
Branhiālās plātnes ir ļoti izstieptas platumā un pārveidotas uz leju noliektos balsta orgānos, bez jebkādas saistības ar žaunu dobumu. Postorbitālās plātnes garas un šauras, veido ķermeņa bruņas sānu malas. Muguras un vēdera plātnes izstieptas, pilnībā klātas ar ciklomorām tesērām.

Izplatība 
Psammosteīdas dzīvoja vidusdevonā un augšdevonā līdz frānas beigām. Tie bija izplatīti galvenajā devona laukā (arī Latvijā), Timānā, Severnajā Zemļā, Austrumeiropas platformā (urbumos), Skotijā un Elsmīra salā.

Sistemātika 
 Psammosteidae Traquair, 1896
 Psammosteus Agassiz, 1844
 Psammosteus asper Obruchev, 1965
 Psammosteus bergi (Obruchev, 1943)
 Psammosteus bystrowi Obruchev, 1965
 Psammosteus cuneatus Obruchev, 1965
 Psammosteus falcatus Gross, 1942
 Psammosteus levis Obruchev, 1965
 Psammosteus livonicus Obruchev, 1965
 Psammosteus maeandrinus Agassiz, 1844
 Psammosteus megalopteryx (Trautschold, 1880) Gross, 1933
 Psammosteus pectinatus Obruchev, 1965
 Psammosteus praecursor Obruchev, 1947
 Psammosteus tchernovi Obruchev, 1965
 Psammosteus tenuis Obruchev, 1965

 Karelosteus Obruchev, 1933
 Karelosteus weberi Obruchev, 1933

Atsauces 

Bezžokļaiņi
Devons
Hors

Hors var būt:

 Hors (dievs) — saules un debesu dievs seno ēģiptiešu mitoloģijā, Ozīrisa un Izīdas dēls; faraonu aizbildnis.

Cilvēki ar šādu uzvārdu:
 Edvards Hors (Edward Hore; 1849—?) — britu burātājs.

Uzvārdi
Džons Hovards Teilors

Džons Hovards Teilors (; dzimis , miris ) bija britu burātājs un brokeris, olimpiskās zelta medaļas ieguvējs 1900. gada vasaras olimpiskajās spēlēs.

Teilors dzimis 1861. gada 30. jūnijā Pekhemā, Lielajā Londonā Džona un Mērikas Džeinu Kešu ģimenē. Viņš strādāja biržas brokera birojā Londonā un 1880. gados emigrēja uz Dienvidāfriku un pēc tam, 1890. gada sākumā, uz Rietumaustrāliju. 1891. gada janvārī viņš apmetās uz dzīvi Sauternkrosā, kur strādāja par tirgotāju un biržas mākleri. 

1890. gadu beigās viņš no Ambtuci hercoga prinča Luidži Amedeo nopirka sacīkšu laivu Bona Fide, kuru hercogam uzbūvēja 1897. gadā. Teilors sāka piedalīties dažādās burāšanas sacensībās. Vidusjūrā, izcīnot Karalienes kausu Karaliskajā Korkas regatē 1899. gadā un 16 sacīkstēs 25 startos 1900. gada sezonā. 

1900. gadā viņš startēja arī Parīzes olimpiskajās spēlēs, kur kopā ar britiem Edvardu Horu un Hariju Džefersonu startēja 3 līdz 10 tonnu burāšanas laivu sacensībās. Šīs disciplīnas otrajā braucienā viņu komanda izcīnīja zelta medaļu. 

Teilora spekulācijas Londonas Fondu biržā sākotnēji bija veiksmīgas, taču dažu gadu laikā viņš izputēja. Viņš atgriezās Austrālijā un līdz savai nāvei nodzīvoja Melburnā, kur regulāri spēlēja bridžu. Viņš bija Coolgardie Masonic Lodge un Royal Yacht Club biedrs. 

Viņam par godu ir nosaukta Hovardstrīta (Howard Street), iela Pērtā.

Atsauces

Ārējās saites 
 Džons Hovards Teilors (Olympics profils) 
 Džons Hovards Teilors (Olympedia profils) 
 Džons Hovards Teilors (Sport Reference profils) 

1861. gadā dzimušie
1925. gadā mirušie
Lielbritānijas burātāji
Lielbritānijas sportisti 1900. gada vasaras olimpiskajās spēlēs
Burātāji 1900. gada vasaras olimpiskajās spēlēs
1900. gada vasaras olimpisko spēļu medaļnieki
Olimpiskie zelta medaļnieki burāšanā
Lielbritānijas olimpiskie zelta medaļnieki
Psammosteus praecursor

Psammosteus praecursor ir psammosteīdu dzimtas bezžokļaiņu suga, kas dzīvoja devona periodā Baltijā. Sugu pirmo reizi aprakstīja Dmitrijs Obručevs 1947. gadā. Sugas holotips ir labā branhiālā plātne no Orodežas upes kreisā krasta atseguma pie Jamtesovas ciema Ļeņingradas apgabalā (augšdevons, amatas svītas apakšējā daļa). Nosaukums Psammosteus praecursor nozīmē "iepriekšējais psammostejs" (attiecībā pret Psammosteus maeandrinus). Suga bija izplatīta frānas stāvā, amatas svītā (staricas slāņi) Orodežas un tās pietekas Tesovkas krastos pie Jamtesovas un Boras ciemiem, pie Udraikas (Lugas pieteka), Veļikajas upes lejtecē (pie Piskovičiem un Muromicas), Latvijā pie Pasta muižas Daugavas krastā, Timāna kosminas slāņos (Ciļmas upe, Pečoras pieteka).

Apraksts 
Branhiālās plātnes platums gandrīz trīs reizes lielāks par pamatnes garumu. Muguras un vēdera plātņu tesēras sīkas un tām ir neregulāra forma. Ādas zobi uz branhiālās plātnes izvietojas izliektās distālā virziena rindās, bet pie malām gandrīz paralēlās rindās un bieži saplūst ķīlīšos. starp lielajiem ādas zobiem trāpās sīki zobi. Vēdera plātne ar šauru mediālo paplašinājumu aizmugurējā daļā.

Salīdzinājums 
Ps. praecursor pēc branhiālo plātņu formas un ādas zobu veida uz tām ir ļoti tuvs Ps. maeandrinus, atšķiroties ar garāku branhiālo plātņu pamatni un būtiski mazāku ādas zobiem klāto laukumu. Ādas zobi uz branhiālajām plātnēm ir vienkāršāki un mazāki, zobiņi izvietoti vienmērīgāk no abām pusēm, nekā Ps. maeandrinus. Tas, ka uz branhiālajām plātnēm kopā ar lieliem ādas zobiem ir arī sīki zobi, padara to līdzīgu Psammolepis heteraster, bet šādi zobi uz kores zvīņām pielīdzina to Psammolepis undulata sugai.

Atsauces 

Bezžokļaiņi
Devons
Lielais drudzis

"Lielais drudzis" () ir 1953. gada ASV film noir kriminālfilma, kuras režisors ir Frics Langs. Filmā galvenās lomas atveido Glenns Fords, Glorija Greiema, Džoslina Brando un Lī Marvins.

Filma stāsta par policistu Deivu Banjonu (Fords), kurš cīnās pret politiski ietekmīgu noziedzības sindikātu.

"Lielais drudzis" pirmizrāde notika . Filma saņēma pozitīvas kritiķu atsauksmes un bieži tiek uzskatīta par labāko filmu, kuru Langs ir veidojis ASV. 2011. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1953. gada filmas
ASV filmas
Columbia Pictures filmas
Frica Langa filmas
Film noir
Glenns Fords

Gvillins Semjuels Ņūtons "Glenns" Fords (, dzimis , miris ) bija kanādiešu un amerikāņu aktieris.

Bieži attēlojis parastus cilvēkus neparastos apstākļos. Fords, kura karjera ilga vairāk nekā 50 gadus, ir vislabāk pazīstams no filmām 40. 50. un 60. gados jeb Holivudas zelta laikmetā. Lai gan viņš spēlēja daudzu žanru filmās, dažas no viņa nozīmīgākajām lomām bija tādās film noir filmās, kā Čārlza Vidora filmā "Gilda" (1946) un Frica Langa filmā "Lielais drudzis" (1953). Nozīmīgu lomu attēlojis arī kritiķu atzinīgi novērtētajā un komerciāli veiksmīgajā drāmā Blackboard Jungle (1955). Tomēr apbalvojumus saņēmis par dalību komēdijās un vesternos. Trīs reizes ticis nominēts Zelta globusa balvai kategorijā "Labākais aktieris mūziklā vai kinokomēdijā". Šo balvu saņēmis par dalību Frenka Kapras filmā Pocketful of Miracles (1961). Attēlojis arī Klārka Kenta tēvu, Džonatanu Kentu, filmā "Supermens" (1978).

Piecas no filmām, kurās ir piedalījies Fords, ir iekļautas Nacionālajā kino reģistrā kā "kulturāli, vēsturiski vai estētiski nozīmīga filmas". Šīs filmas ir "Gilda" (1946), "Lielais drudzis" (1953), Blackboard Jungle (1955), "Vilciens uz Jumu" (3:10 to Yuma, 1957) un "Supermens" (1978).

Ārējās saites 

1916. gadā dzimušie
2006. gadā mirušie
Kanādiešu kinoaktieri
Amerikāņu kinoaktieri
Kvebekā dzimušie
Zelta globusa balvas ieguvēji
Psammosteus livonicus

Psammosteus livonicus ir psammosteīdu dzimtas bezžokļaiņu suga, kas dzīvoja devona periodā Latvijā. Sugu pirmo reizi aprakstīja Dmitrijs Obručevs 1965. gadā. Sugas holotips ir jauna īpatņa branhiālā plātne no Daugavas atseguma pie Pasta muižas (augšpus Kokneses) (augšdevons, amatas svīta. Nosaukums Psammosteus livonicus nozīmē "Livonijas psammostejs" (pēc autora domām Latvijas latīniskais nosaukums). Suga bija izplatīta frānas stāvā, amatas svītā Latvijā pie Kokneses. 2016. gada psammosteīdu revīzijas rezultātā Ps. livonicus sugai tika pieskaitītas arī iepriekš aprakstītās Oredezhosteus kuleshovi Moloshnikov, 2009 un Psammolepis aerata Obruchev, 1965. Tas paplašina Ps. livonicus izplatības areālu arī uz Orodežas upi pie Milodežas un Jamtesovas.

Apraksts 
Branhiālā plātne ir plāna un ar diezgan garu pamatni. Tās ādas zobi apakšpusē aizņem vairāk par pusi plātnes platuma. Tie ir lieli, augsti, ar krasi izteiktām ribiņām, kas paceļas no zobiņiem reizēm līdz ādas zobu virsotnei. Zobiņi maz zarojas un to gali ir it kā nocirsti. Ādas zobu šķērseniskās rindas neizceļas. Starp lieliem ādas zobiem sastopami arī mazi.

Salīdzinājums 
No sugas Psammolepis venyukovi, kura līdzīga pēc ādas zobu formas, atšķiras gan ar branhiālās plātnes psammosteju formu un plānumu, gan arī ar ādas zobu izmēriem un formu vienveidību. No tā paša vecuma psammoseju sugām Ps. livonicus atšķiras ar ādas zobu garāku pamatni, izmeriem un pareizu formu. No vēlākām sugām ar ar lieliem ādas zobiem atšķiras ar to pareizu formu.

Atsauces 

Bezžokļaiņi
Devons
Doņi

Doņi () ir viendīgļlapju doņu dzimtas ģints. Tajā ietilpst aptuveni 300 augu sugu, tādējādi to padarot par lielāko ģinti doņu dzimtā.

Doņiem ir kosmopolītiska izplatība - sugas ir sastopamas visā pasaulē, izņemot Antarktīdu. Tie parasti aug aukstos vai mitros biotopos, un tropos visbiežāk sastopami kalnu vidē.

Ārējās saites

Atsauces 

Doņi
Nepabeigti raksti par botāniku
Silvija Šimfa

Silvija Šimfa (dzimusi  Staru ciemā ) ir latviešu žurnāliste, teoloģe, politiķe un sabiedriskā darbiniece. Bijusi 12. Saeimas deputāte, ievēlēta no No sirds Latvijai saraksta. Pašlaik pārstāv Latvijas Reģionu apvienību.

Strādājusi kā Latvijas Pašvaldību savienības eksperte Norvēģijas finanšu instrumenta projektā “Lietpratīga pārvaldība un Latvijas Pašvaldību veiktspējas uzlabošana” un bijusi Latvijas Pašvaldību savienības padomniece sociālajos un veselības jautājumos, kā arī Latvijas Universitātes Sociālo zinātņu fakultātes lektore. Bijusi Latvijas Republikas Augstākās padomes deputātes Itas Kozakevičas palīdze.

Gaitas žurnālistikā sākušās Kazahijas PSR Aktjubinskas apgabala Televīzijas un radiokomitejā un strādājot kā Jēkabpils rajona laikraksta “Brīvā Daugava” žurnālistei, nodaļas vadītājai.

1977. gadā ieguvusi bakalaura grādu komunikācijas zinātnē Latvijas Universitātē un 2013. gadā bakalaura grādu teoloģijā Laterāna Pontifikālās Universitātes filiālē – Rīgas Augstākajā Reliģijas zinātņu institūtā.

Atsauces 

12. Saeimas deputāti
Latvijas Reģionu apvienības politiķi
Patriks Gailums

Patriks Gailums (dzimis ) ir latviešu vieglatlēts, startē šķēpa mešanas sacensībās.

Karjera 
Piedalījies 2013. gada Eiropas Jaunatnes olimpiskajā festivālā Utrehtā un izcīnījis bronzas medaļu. 2016. gada Pasaules U-20 čempionātā, kas risinājās Bidgoščā, iekļuva sacensību finālā, ieņemot 11. vietu.

2017. gada Eiropas U-20 čempionātā Groseto ar rezultātu 73,43 metri ieguva 4. vietu. Piedalījās 2018. gada Eiropas čempionātā, kvalifikācijā šķēpu raidīja 78,10 metrus tālu un finālā neiekļuva, ieņemot 14. vietu. 2019. gada Eiropas U-23 čempionātā Jēvlē ieguva 4. vietu, sasniedzot rezultātu 79,81 m.

2022. gada martā Eiropas kausā mešanu disciplīnās izcīnīja 2. vietu. Tā paša gada maijā uzvarēja Papaflessia Meeting sacensībās Grieķijā, raidot šķēpu 83,65 metru tālumā, un sasniedza savu personisko rekordu. Gailums tika iekļauts Latvijas izlases sastāvā startam 2022. gada Pasaules čempionātā Jūdžīnā. Pasaules čempionātā kvalifikācijā sasniedza rezultātu 79,66 m un ieņēma 13. vietu, finālā neiekļuva. 2022. gada Eiropas čempionātā Minhenē izcīnīja 6. vietu, labakajā mēģinājumā šķēpu raidot 78,82 m tālu.

Personiskie rekordi

Sasniegumi

Atsauces

Ārējās saites 

 

1998. gadā dzimušie
Latvijas vieglatlēti
Šķēpa metēji
Harverd Dropout

{{Albuma infokaste
| Nosaukums = Harverd Dropout
| Izpildītājs = Studijas albums no Lil Pump
| Vāks = Lil Pump - Harverd Dropout.jpg
| Background = #B0C4DE
| Izdots = 
| Ierakstīts = 2017—2019
| Žanrs = Hiphops
| Garums = 40:21
| Ierakstu kompānija = 
| Producents = Baby Winsch · CBMix · Cubeatz · Danny Wolf · Dee Money · Diablo · Diamond Pistols · Dilip · Clark Kent · Hanzo · David Morse · Kanye West · Lil Pump · Ronny J
| Izpildītājsģen = Lil Pump
| Iepriekšējais albums = Lil Pump(2017)
| Šis albums = Harverd Dropout(2019)
| Nākamais albums = No Name(2021)
}}Harverd Dropout ir amerikāņu repera Lil Pump otrais studijas albums, ko 2019. gada 22. februārī izdeva Tha Lights Global un Warner Records. Albums debitēja Billboard 200 septītajā vietā un saņēma pretrunīgas kritiķu atsauksmes. Tajā kā viesmākslinieki piedalās Kanye West, Smokepurpp, Offset un Quavo, Lil Uzi Vert, Lil Wayne, YG un 2 Chainz. Harverd Dropout ir nākamais Lil Pump albums pēc viņa 2017. gadā izdotā debijas albuma Lil Pump''.

Dziesmu saraksts 

Lil Pump albumi
2019. gada albumi
Perehila

Perehila () jeb Tūra () ir 15 ha liela, neapdzīvota saliņa 250 metrus no Marokas krasta uz rietumiem no Seutas. 

Saliņa ir strīdus objekts starp Spāniju un Maroku. 1415. gadā, kad Portugāle iekaroja Seutu, tika sagrābta arī Perehila. Pēc Spānijas - Portugāles ūnijas sabrukuma 1640. gadā Seuta kļuva par Spānijas īpašumu. Tomēr mūsdienu Marokas valsts neatzīst Spānijas suvernitāti pār salu un 2002. gadā strīds pārauga militārā konfliktā. 2002. gada 11. jūlijā saliņā izsēdās Marokas karavīri. 2002. gada 18. jūnijā Spānijas bruņotie spēki izcēlās salā un sagūstīja salā esošos sešus Marokas karavīrus, kuri tajā pašā dienā tika atbrīvoti uz Marokas robežas.

Ārējās saites 

Spānijas salas